CELEX: 62020TN0180
Language: mt
Date: 2020-04-07 00:00:00
Title: Kawża T-180/20: Rikors ippreżentat fis-7 ta’ April 2020 – JE vs Il-Kunsill u Konferenza tar-Rappreżentanti tal-Gvernijiet tal-Istati Membri

15.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 201/35
            
         
      Rikors ippreżentat fis-7 ta’ April 2020 – JE vs Il-Kunsill u Konferenza tar-Rappreżentanti tal-Gvernijiet tal-Istati Membri
      (Kawża T-180/20)
      (2020/C 201/47)
      Lingwa tal-kawża: l-Ingliż
      
         Partijiet
      
      
         Rikorrent: JE (rappreżentant: N. Forwood, QC)
      
         Konvenuti: Il-Kunsill tal-Unjoni Ewropea u Konferenza tar-Rappreżentanti tal-Gvernijiet tal-Istati Membri
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla parzjalment id-Dikjarazzjoni tal-Konferenza tar-Rappreżentanti tal-Gvernijiet tal-Istati Membri dwar il-Konsegwenzi tal-Ħruġ tar-Renju Unit mill-Unjoni Ewropea fuq l-Avukati Ġenerali tal-Qorti tal-Ġustizzja tal-Unjoni Ewropea, bid-data tad-29 ta’ Jannar 2020, kif ippubblikata mill-Kunsill taħt id-dokument tal-Kunsill bin-numru ta’ referenza XT 21018/20;
               
            
                  —
               
               
                  tikkundanna lill-konvenuti għall-ispejjeż tal-proċedura.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent isostni li l-att adottat mill-konvenuti għandu jiġi annullat parzjalment minħabba nuqqas ta’ kompetenza, ksur ta’ rekwiżit formali essenzjali, ksur tat-Trattati u ta’ dispożizzjonijiet legali marbuta mal-applikazzjoni tagħhom, u użu ħażin ta’ poter.